Viborger Samler, 1849-12-01
Da jeg af Viborg Stiftstidende Nr. 19 erfarer: at den for sine historiske Vildfarelser mere end almindelig bekjendte P. Lydersen har, med hans hele Vægt og Vittighed, kastet sig over nogle enkelte Udtryk i min Annonce i Viborg Stiftstidende Nr. 177, og ligesom derved fundet en heldig Leilighed til at offentliggjøre et af ham (vistnok i en temmelig forraadnet Tilstand) indsendt Brev til sine Venner paa Rigsdagen i April d. A. Jeg misunder ham langtfra den Lykke eller Ære, at være krybende Tilbeder af disse Mænd. - Jeg seer forøvrigt af hans Annonce, at det kun er et Scho af det yderste Aristocraties Udsprudling paa Rigsdagen, hvormed han ligesom vil trække mig tilvands; eller maaskee efter hans indbildte Mening, nedsætte mig i en mindre god Forstaaelse med mine Landsmænd, (da han daglig agiterer imod mig) fordi jeg var En af de 119 som stemte for Valgretten som den nu er vedtaget, og som blev anseet som en af Grundlovens største Prydelser. - Jeg troer at Lydersen, havde betænkt sig, naar han var en Mand med sund Sands, saafremt han havde erindret sig: at denne Valgret var anerkjendt, baade af Kongen og hans Ministre og af Stænderne, for den blev Rigsdagen forelagt, og efter at være anerkjendt af Rigsdagens Majoritet, er den atter sanctioneret af Kongen, og proclameret i Danmarks Riges Grundlov. – Det er jo klart, at hvem som hader Valgretten, er afgjort Fjende af Grundlovens vigtigste Punct, og efter min Mening farlig. Jeg troer ikke det er fortidlig at forelægge Lydersen det Spørgsmaal, naar han troer at kunde knuse min Mening: om han og hans Patron da med deres historiske Rustfang ogsaa anseer dem som competente Dommere, baade over Kongen og hans Ministre og Rigsdagens Majoritet, hvilke i den Henseende staae lige i Fordømmelse med mig. - Fordi han i Rigsdagen har 4re Mænd som deele hans Mening, det er forresten noget, som kun en opblæst Nar kan bryste sig af. - Men hvad der er det værste er, at der er ingen Ende paa hans Opdigtelser: for hvorledes kan en Mand som Lydersen, der ikke staaer over andre i Tillid, – sende en Forsikkring til Rigsdagen om, at Folkets Fleertal seer med Forbauselse paa Valgretten som den nu er (thi almindelig er den langtfra at være, fordi han har modtaget en femten Mænds Adresse *). - Det lader hertil ligesom han havde Soleklarheden hos sig, hos ham kan altsaa kun være Tale om Formørkelser. - Thi jeg kan som Modbeviis producere 84 Adresser, med over 80,000 Underskrifter, som er sendt Rigsdagen baade fra Jylland, og Øerne, der gaae ud paa Bibeholdelsen af Valgretten uden Census og Klassevalg, og hvoraf en betydelig Deel er fra selve Kjøbstæderne, og indleveret af Mænd, for hvis Virksomhed og Agtelse i denne Forsamling jeg dybt bøier mig, og navnlig har vor forhenværende Minister Hvidt og Bankkasserer Otterstrøm, indleveret slige Adresser med over 15,000 Underskrifter. - Jeg vil nu bede Læserne at overveie - om P. Lydersen med sin femten Mænds Adresse kan forsikkre Fleerhedens Mening, eller at han løber med Liimstangen, – Det lader endvidere til, efter hans Mening, som om han har truffet Som met lige paa Hovedet, og rigtig maalt mig Skjæppen fuld, i det han anfører en Yttring af mig: "om Overgreb af de høiere Stænder, og dermed vil lære mig, at det er de høiere Stænder Bonden har at takke; men hvad er det for MiskMask han nu samler med, troer han ikke jeg veed hvad der skeete for Bonden under Enevoldsregjeringen, eller har han glemt at vi har faaet en Constitution? Jeg finder jo Svaret i hans egne Ord; thi det er jo netop fordi den Tid er forsvunden, at den almindelige Mand gives Love af Kongen og hans Raad, at Valgretten nu er anerkjendt som nødvendig for Folket; thi det kan da vel aldrig være Lydersens Mening, at Bonden har Dem at takke for Friheden, som satte ham paa Træhesten? uagtet det lader til af hans Udtryk, som han er en Elsker af Fæstevæsenet. - Hvorvidt P. Lydersen skriver for at blive Rigsdagsmand, eller ikke, det indlader jeg mig slet ikke paa; thi hver som er Forholdet bekjendt, veed jo nok den naturlige Aarsag. Kreiberg, den 27de November 1849. Berthel Nørgaard. *) Der kom mange Skrivelser til Rigsforsamlingen, for angik Tilbagekaldelser af Underskrifter, paa de femte Mænds Adresser som Lydersen har havt trault med.